РЕПУБЛИКА СРБИЈА

 АУТОНОМНА ПОКРАЈИНА ВОЈВОДИНА

ОПШТИНА НОВИ БЕЧЕЈ

 УПРАВНИ ОДБОР

 КРЕАТИВНОГ ЦЕНТРА

 „ХЕРТЕЛЕНДИ – БАЈИЋ“ БОЧАР

 Број: 28/2024

 Дана: 29.01.2024. год.

На основу члана 22. и 29. став 1. тачка 12. Статута Креативног центра „Хертеленди – Бајић“ Бочар од 25.11.2021. године, Управни одбор Креативног центра „Хертеленди – Бајић“ Бочар на 1. седници одржаној дана 29.01.2024. године донео је

**ОДЛУКУ**

**о расписивању јавног конкурса за избор директора Креативног центра „Хертеленди – Бајић“ Бочар**

Члан 1.

Овом Одлуком започиње поступак спровођења јавног конкурса за избор директора Креативног центра „Хертеленди – Бајић“ Бочар (у даљем тексту: директор установе).

Члан 2.

Јавни конкурс из члана 1. ове Одлуке спроводи Конкурсна комисија коју именује Управни одбор Креативног центра „Хертеленди – Бајић“ Бочар посебним решењем.

Члан 3.

Оглас о јавном конкурсу садржи податке о установи, радном месту, условима за именовање директора установе, месту рада, стручној оспособљености, занимањима и вештинама које се оцењују у изборном поступку и начину њихове провере, року у коме се подносе пријаве, податке о лицу задуженом за давање обвештења о јавном конкурсу, адресу на коју се пријаве подноце, податке о доказима који се прилажу уз пријаву.

Члан 4.

Оглас о јавном конкурсу за избор директора Креативног центра „Хертеленди – Бајић“ Бочар, објавиће се у року од 15 дана од дана доношења Одлуке о расписивању јавног конкурса за избор директора установе. Јавни конкурс објављује се у дневним новинама „Политика“, у „Службеном листу Аутономне покрајине Војводине“, „Службени лист Општине Нови Бечеј“ као и на званичним интернет презентацијама оснивача.

Члан 5.

Лице задужено за давање информација о спровођењу јавног конкурса је председник Комисије.

Члан 6.

Оглас о јавном конкурсу прилаже се уз ову Одлуку и чини њен саставни део.

Члан 7.

Ова Одлука ступа на снагу даном доношења и објавиће се у „Службеном листу Аутономне покрајине Војводине“, „Службени лист Општине Нови Бечеј“ као и на званичним интернет презентацијама оснивача.

УПРАВНИ ОДБОР КРЕАТИВНОГ ЦЕНТРА

„ХЕРТЕЛЕНДИ – БАЈИЋ“ БОЧАР

 Председник Управног одбора

 Бојан Рашковић

 \_\_\_\_\_\_\_\_\_\_\_\_\_\_\_\_\_\_\_\_\_\_